**TERMENI ȘI CONDIȚII – InfinityMath**

Prin înscriere pe platforma www.infinitymath.ro, participanții declară expres că au citit, au înțeles și sunt de acord cu *Termenii și Condițiile și cu Politica* privind prelucrarea datelor cu caracter personal de către ORDEAN RADU-MIHAI PERSOANĂ FIZICĂ AUTORIZATĂ în cadrul utilizării platformei. Participarea cursanților este posibilă prin crearea unui cont și efectuarea plății, cu excepțiile expres prevăzute, pe care utilizatorii declară că le-au înțeles și că se obligă să le respecte.

# 1. Definiții și Termeni

**Furnizor (Vânzător)** – ORDEAN RADU-MIHAI PERSOANĂ FIZICĂ AUTORIZATĂ, având sediul social în București, Str. Sf. Constantin 13A, etaj 2, ap. 5, România, CUI 52319674, e-mail: infinitymath25@gmail.com.

**Cumpărător** – orice persoană fizică cu vârsta minimă de 16 ani sau orice persoană juridică își poate crea un cont și poate face o comandă pe site-ul infinitymath.ro pentru a participa la cursurile online desfășurate de Furnizor.

**Utilizator** – orice persoană fizică cu vârsta minimă de 16 ani sau orice persoană juridică înregistrată pe Site, prin finalizarea procesului de creare a contului, își exprimă acordul privind Termenii și Condițiile site-ului și obține acces la conținut după finalizarea procesului de comandă și plată a serviciilor.

**Site** – platforma www.infinitymath.ro.

**Cont** – secțiunea din site formată dintr-o adresă de e-mail și o parolă care permite Cumpărătorului transmiterea comenzilor și care conține informații despre Cumpărător și istoricul acestuia în site (comenzi, facturi, etc.).

**Comandă** – document electronic folosit ca formă de comunicare între Vânzător și Cumpărător prin care acesta transmite intenția de a achiziționa serviciile listate pe site.

**Servicii** – orice curs sau pachet educațional listat pe site.

**Contract** – contractul la distanță încheiat între Vânzător și Cumpărător, fără prezența fizică simultană.

**Conținut** – cursurile online, materialele aferente, informațiile despre servicii, precum și orice altă comunicare efectuată de Vânzător către Cumpărător prin mijloace electronice.

### ****2. Documente contractuale****

- Prin plasarea unei comenzi pe site-ul www.**infinitymath.ro**, Cumpărătorul este de acord să comunice cu Furnizorul prin mijloace electronice (e-mail) sau telefonice, în vederea procesării comenzii și furnizării serviciilor.

- E-mailul sau mesajul primit imediat după plasarea comenzii are rol informativ și **nu reprezintă confirmarea acceptării comenzii**. Confirmarea finală se face doar după validarea plății și emiterea facturii.

- **Vânzătorul își rezervă dreptul de a modifica sau anula o comandă** din motive justificate (ex. erori tehnice, indisponibilitate), cu informarea prealabilă a Cumpărătorului prin e-mail sau telefon și returnarea sumelor achitate, dacă este cazul.

- Contractul se consideră încheiat în momentul în care Cumpărătorul primește **confirmarea plății și factura aferentă serviciilor comandate** pe e-mail.

- **Termenii și Condițiile** afișate pe site și informațiile furnizate în paginile serviciilor fac parte integrantă din contractul dintre Vânzător și Cumpărător.

**3. POLITICA DE VÂNZARE ONLINE**

**-** Accesul la efectuarea unei comenzi este permis oricărui cumpărător sau utilizator. Cu toate acestea, Vânzătorul își rezervă dreptul de a restricționa accesul unui cumpărător sau utilizator la efectuarea unei comenzi și/sau la anumite metode de plată, atunci când consideră că comportamentul sau activitatea acestuia pe site ar putea cauza prejudicii Vânzătorului, altor cumpărători sau utilizatori. În astfel de situații, cumpărătorul/utilizatorul poate contacta Vânzătorul pentru a primi explicații privind motivele aplicării acestor măsuri.

**-** Comunicarea cu Vânzătorul se poate realiza direct sau prin intermediul datelor de contact disponibile în secțiunea “Contact” a site-ului. Vânzătorul are libertatea de a gestiona informațiile primite conform propriei sale evaluări, fără a fi obligat să ofere justificări pentru deciziile luate.

**-** În cazul unor situații neobișnuite sau neclare, provenite de la o rețea de internet, Vânzătorul poate solicita utilizatorilor/cumpărătorilor completarea manuală a codurilor de verificare de tip CAPTCHA, pentru protecția informațiilor de pe site.

**-** Vânzătorul poate publica pe site informații despre servicii și/sau promoții oferite de acesta sau de terți cu care are parteneriate, pentru o perioadă determinată de timp.

**-** Toate tarifele afișate pentru servicii pe site sunt exprimate în RON.

**-** În cazul plăților online, Vânzătorul nu poate fi considerat responsabil pentru eventuale costuri suplimentare nemenționate pe site suportate de cumpărător.

**-** Toate materialele utilizate pentru prezentarea serviciilor disponibile pe site (imagini statice sau dinamice, prezentări multimedia etc.) au caracter informativ și nu constituie obligații contractuale din partea Vânzătorului.

**4. DREPTUL DE PROPRIETATE INTELECTUALĂ**

**-** Toate materialele disponibile pe site, inclusiv, dar fără a se limita la: texte, imagini statice sau dinamice, fotografii, filmări, logo-uri, simboluri sau orice alt tip de conținut, reprezintă proprietatea exclusivă a Vânzătorului și sunt protejate prin toate drepturile aferente, obținute direct sau indirect (inclusiv prin licențe de utilizare sau publicare).

**-** Cumpărătorului/Clientului/Utilizatorului **nu îi este permis** să copieze, distribuie, publice, transfere, modifice, folosească în alte contexte decât cel intenționat de Vânzător, să elimine semnele de copyright sau să valorifice în orice formă conținutul fără acordul scris și expres al Vânzătorului.

**-** Orice conținut accesat de Cumparator/Client/Utilizator prin site sau prin alte mijloace intră sub incidența prezentului Document, cu excepția cazului în care există un **acord de utilizare valid, specific și încheiat cu Vânzătorul**.

**-** Utilizatorul poate folosi, copia sau transfera conținutul doar în scopuri **personale sau non-comerciale**, cu condiția respectării prevederilor prezentului Document.

**-** Niciun conținut transmis către Cumpărător/Client/Utilizator prin orice mijloc (electronic, telefonic etc.) sau obținut prin accesare sau vizualizare nu constituie o **obligație contractuală** de către Vânzător.-

- Este interzisă orice utilizare a conținutului în alte scopuri decât cele permise expres prin prezentul Document sau prin acordul de utilizare care îl însoțește, dacă acesta există.

### 5. COMANDA

- Cumpărătorul/Clientul poate plasa Comenzi pe Site prin achiziționarea Serviciilor dorite și finalizarea Comenzii prin efectuarea plății prin una dintre modalitățile indicate. Selectarea unui Serviciu, fără finalizarea Comenzii și achitarea prețului, **nu constituie cumpărare și nu atrage nicio obligație contractuală**.

- Prin finalizarea Comenzii, Cumparatorul confirmă că toate datele furnizate sunt corecte, complete și adevărate la momentul plasării Comenzii.

- Prin finalizarea Comenzii, Cumparatorul consimte ca Vanzatorul îl poate contacta, dacă este necesar, prin orice mijloc disponibil.

- Vanzatorul poate anula Comanda fără obligații suplimentare în următoarele situații:

\* Tranzacția online nu este acceptată de banca emitentă;  
\* Tranzacția online nu este validată de procesatorul de plăți;  
\* Datele furnizate sunt incomplete sau incorecte.

- Cumparatorul are dreptul de a se retrage din Contract **în termen de 48 de ore de la efectuarea plății**, **atâta timp cât nu s-a desfășurat niciun curs** din pachetul achiziționat, prin transmiterea unui e-mail la adresa: **infinitymath25@gmail.com**, fără invocarea unui motiv și fără alte costuri decât eventualele taxe de procesare.

- Cererile de retragere transmise după începerea primului curs **nu vor fi luate în considerare**, întrucât resursele au fost alocațe pentru desfășurarea serviciului.

- În cazul retragerii în termenul prevăzut, Vânzatorul va confirma primirea cererii prin e-mail și va procesa rambursarea sumei plătite în termen de maxim 14 zile lucrătoare.

**6. FACTURARE – PLATĂ**

**-** Prețul și modalitatea de plată sunt specificate în fiecare comandă. Vânzătorul va emite către Cumpărător o factură pentru serviciile livrate, iar Cumpărătorul este obligat să furnizeze toate informațiile necesare emiterii facturii conform legislației aplicabile.

**-** Vânzătorul va transmite factura aferentă comenzii prin adăugarea acesteia în contul Cumpărătorului sau prin e-mail, la adresa menționată de Cumpărător în cont.

**-** Pentru o comunicare corectă a facturilor, Cumpărătorul are obligația de a-și actualiza datele din cont și de a verifica periodic informațiile și documentele aferente fiecărei comenzi.

**-** Prin trimiterea comenzii, Cumpărătorul își exprimă acordul de a primi facturile în format electronic, prin adăugarea acestora în cont sau prin e-mail.

**-** În cazul în care facturile nu sunt disponibile în cont mai mult de 5 zile lucrătoare, Cumpărătorul poate sesiza acest aspect la adresa de e-mail: **infinitymath25@gmail.com**

**-** Cumpărătorul/Clientul creează/accesează contul, plasează comanda și alege metoda de plată. Este redirecționat către pagina procesatorului de plăți, unde introduce datele necesare și finalizează comanda.

**-** Datele cardului de plată ale Cumpărătorului/Clientului/Utilizatorului nu vor fi accesibile Vânzătorului și nici nu vor fi stocate de către acesta, ci doar de procesatorul de plăți integrat în site, conform reglementărilor aplicabile.

### 7. CONFIDENȚIALITATE

- Vânzătorul se angajează să păstreze confidențialitatea tuturor informațiilor furnizate de către utilizatori sau cumpărători. Aceste informații vor fi dezvăluite doar în condițiile prevăzute în prezentul document sau atunci când legea impune acest lucru.

- Nicio declarație publică, promovare sau orice altă formă de dezvăluire către terțe părți nu poate fi făcută de către cumpărător cu privire la comanda sau contractul încheiat fără acordul prealabil, scris, al Vânzătorului.

- Prin transmiterea de informații prin intermediul site-ului, utilizatorul acordă Vânzătorului dreptul de a utiliza, reproduce, afișa, modifica, transmite și distribui aceste informații, cu respectarea legislației în vigoare privind protecția datelor personale.

**8. RĂSPUNDERE**

**-** Vânzătorul nu răspunde pentru daune de orice fel suferite de Cumpărător sau de terțe părți ca urmare a utilizării serviciilor, inclusiv pierderi sau imposibilitatea de accesare, utilizare sau vizualizare a acestora, dacă acestea apar din motive neimputabile Vânzătorului.

**-** Prin crearea și utilizarea contului, Utilizatorul/Cumpărătorul își asumă responsabilitatea pentru păstrarea confidențialității datelor de acces (user și parolă) și pentru activitatea desfășurată prin contul său. Utilizatorul/Cumpărătorul declară că a citit și înțeles Termenii și Condițiile site-ului și se angajează să respecte toate regulile și obligațiile aplicabile, inclusiv pentru beneficiarii primari (elevii pentru care s-au plasat comenzile). În caz de nerespectare, Utilizatorul/Cumpărătorul își asumă răspunderea legală pentru prejudiciile cauzate Vânzătorului sau cadrelor didactice implicate.

**-** Prin crearea contului, utilizarea conținutului sau plasarea comenzilor, Cumpărătorul/Clientul/Utilizatorul acceptă în mod expres și fără echivoc Termenii și Condițiile site-ului în ultima versiune publicată, valabilă la data utilizării serviciilor sau plasării comenzii.

**-** Vânzătorul își rezervă dreptul de a modifica periodic Termenii și Condițiile pentru a reflecta schimbări în funcționarea site-ului sau cerințe legale. Modificările devin valabile Cumpărătorilor/Clienților/Utilizatorilor de la momentul afișării pe site. Vă recomandăm să verificați periodic această secțiune pentru a fi la curent cu ultimele actualizări.

**9. ÎNTREBĂRI ȘI RĂSPUNSURI**

**-** Orice Cumpărător/Client/Utilizator care transmite o întrebare către Vânzător se obligă să respecte următoarele reguli:

* Să se refere strict la caracteristicile sau modul de utilizare al unui serviciu, ori la informații legate de derularea comenzii sau a serviciului;
* Să folosească limba română. Sunt acceptate și cuvinte sau expresii străine de largă circulație în domeniul respectiv;
* Să folosească un limbaj adecvat și respectuos;
* Să nu încerce să fraudeze sau să compromită serviciile oferite de Vânzător.

**-** În cazul sesizărilor sau reclamațiilor referitoare la serviciile achiziționate, Cumpărătorii le pot transmite Vânzătorului la adresa de email: **contact@infinitymath.ro**. Termenul maxim de soluționare a acestor reclamații sau sesizări este de **30 de zile calendaristice** de la data primirii acestora.

**10. PRELUCRAREA DATELOR CU CARACTER PERSONAL**

Cumpărătorul este invitat să parcurgă Politica cu privire la prelucrarea datelor cu caracter personal, care face parte din prezentul Document.

**11. FORȚA MAJORĂ**

**-** Vânzătorul nu va fi responsabil pentru neîndeplinirea obligațiilor contractuale, dacă această neîndeplinire, totală sau parțială, se datorează unui eveniment de **forță majoră** sau unui **caz fortuit**, care împiedică executarea la termen și/sau în mod corespunzător.

**12. LEGEA APLICABILA – JURISDICTIA**

- Prezentul contract este supus legii romane. Eventualele litigii aparute intre Vânzator și Cumpărători / Utilizatori se vor rezolva pe cale amiabila sau, în cazul în care aceasta nu va fi posibila, litigiile vor fi soluționate de instanțele judecătorești.